విమానయాన ఛార్జీలు పెంచనున్న జెట్ ఎయిర్‌వేస్
Gulzar Ghouse| Last Modified      శుక్రవారం,  9 ఏప్రియల్ 2010 (16:20 IST)
FILE
ప్రస్తుత ఆర్థిక సంవత్సరం తొలి త్రైమాసికం(ఏప్రిల్-జూన్)లో  సంస్థ 10-15 శాతం మేరకు ఛార్జీలను పెంచే అవకాశాలున్నట్లు ముఖ్యంగా ఈ మూడు నెలల కాలంలో అమెరికా మార్గాల్లో ప్రయాణీకుల రద్దీ విపరీతంగా ఉంటుందని, దీంతో ధరలను పెంచడంతో గతంలో ఏర్పడ్డ నష్టాలను పూడ్చుకోవచ్చని సంస్థ ఉపాధ్యక్షుడు రాజ్ శివకుమార్ శుక్రవారం ముంబైలో మీడియాకు వెల్లడించారు.
ప్రయాణీకుల రద్దీని దృష్టిలోవుంచుకుని ధరల్లో మార్పులు చేసుకుంటుంటామని ఆయన తెలిపారు. ప్రతి పక్షానికి ఒకసారి పెరిగే విమానయాన ఇంధన ధరల్లో మార్పులుంటాయని, దీనినిబట్టి తమ సంస్థకు చెందిన ప్రయాణ ఛార్జీలను పెంచే ఏర్పాట్లు చేస్తామని ఆయన తెలిపారు.
ప్రస్తుతం తమ సంస్థకు చెందిన విమానాల్లో దేశీయంగా 80 శాతం, అంతర్జాతీయ ప్రయాణీకులు 70 శాతం మేరకు తమ విమానాల్లోనే ప్రయాణిస్తుంటారని ఆయన వివరించారు.
సంబంధిత వార్తలు